## YLEISTÄ

Hallituksen kuuluu kommodori, varakommodori ja neljä hallituksen jäsentä, jotka seuran syyskokous valitsee. Hallitus kokoontuu kerran kuukaudessa tai tarvittaessa. Kesäkausina kesä-elokuu tarvittaessa.

## VUODEN 2022 PAINOPISTE

Hallituksen vuoden 2022 suunnitelmien painopisteenä on keskittyä seuran perustarkoitukseen eli juniori- ja aikuispurjehdus- ja veneilyharrastuksen lisäämiseen sekä seuran nykyisten, että uusien jäsenten keskuudessa. Kohteiden Pietarinkari, Kirstankari ja Kotisatama kehitystöitä jatketaan.

## JAOKSET JA TOIMIKUNNAT

Seuralla on pysyväisluonteisia jaoksia:

* Purjehdus-, juniori-, mittaus- ja tarkastus- sekä veneilyjaosto.

Jaokset ovat laatineet omat toimintasuunnitelmansa vuodelle 2022.

## TALOUS

Hallitus on laatinut erillisen talousarvion vuodelle 2022, mikä päätyy 12100 euron ylijäämään, joka tullaan käyttämään investointeihin. Lisäksi haemme tarvittaessa avustuksia tarvittaviin kunnostuksiin Pietarinkarilla. Jäsen- ja liittymismaksuja sekä talvi- ja kesäsäilytysmaksuja hallitus ehdottaa pidettävän samoina kuin vuonna 2021.

TAPAHTUMAT

Kilpailukalenteri on esitetty purjehdusjaoston toimintasuunnitelmassa.

Katsastuspäivät ovat mittaus- ja tarkastusjaoston toimintasuunnitelmassa.

Muut tapahtumat:

* 11.3. Kevätkokous
* 7.5. Lipunnosto
* 11.11. Syyskokous

Talkoita järjestetään tarvittaessa sopivina ajankohtina.

Hallitus